साठ वर्षों से मिथिला पेंटिंग से जुड़ी बौआ देवी को 2017 में पद्म पुरस्‍कार मिला। बौआ देवी को 1985-86 में नेशनल अवॉर्ड मिल चुका है। वह मिथिला म्यूजियम जापान 11 बार जा चुकी है। जापान के म्यूजियम में मिथिला पेंटिंग की जीवंत कलाकृतियां उकेरी गईं हैं। इससे पहले जगदम्बा देवी और सीता देवी को यह सम्मान मिल चुका है। पूरा जितवारपुर गांव ही मिथिला पेंटिंग और गोदना पेंटिंग विधा में माहिर है। लगभग छह सौ से अधिक लोग इस कला से जुड़कर देश-विदेशों में अपना नाम रोशन कर चुके हैं।